Варшаўскі ўніверсітэт

**Варшаўскі ўніверсітэт** () — адзін з найстарэйшых і найбуйнейшых універсітэтаў у Польшчы, знаходзіцца ў Варшаве.

У 1908—1914 гг. дзейнічала Беларускае студэнцкае зямляцтва.

Створаны Цэнтр беларускіх даследаванняў. У 2016 годзе выдадзены першы нумар «Гадавіка Цэнтра беларускіх студыяў».

## Прафесары і выкладчыкі 
* Іван Іванавіч Замоцін (з 1908)
* Яўхім Фёдаравіч Карскі — філолаг-славіст, заснавальнік беларускага навуковага мовазнаўства і літаратуразнаўства
* Казімеж Міхалоўскі (1901—1981) — польскі археолаг, егіптолаг, гісторык мастацтваў
* Фларыян Няўважны — польскі славіст, спецыяліст па ўсходнеславянскіх літаратурах
* Ян Станкевіч (1928—1932) — беларускі мовазнавец, гісторык, палітычны дзеяч
* Мікалай Васілевіч Бірыла (1956—1958) — беларускі мовазнавец
* Аляксандр Баршчэўскі — беларускі паэт, літаратуразнавец, публіцыст, перакладчык, фалькларыст, педагог, грамадска-культурны дзеяч

## Вядомыя выпускнікі і студэнты 
* Аркадзь Арэхва — беларускі грамадскі дзеяч, юрыст
* Анатоль Васілевіч Багдановіч — беларускі і рускі мовазнавец, педагог
* Зміцер Бандарэнка — беларускі палітычны актывіст
* Ніна Баршчэўская — беларускі мовазнавец, грамадскі і культурны дзеяч
* М. Бегін — прэм’ер-міністр Ізраіля, Нобелеўскі лаўрэат
* Павел Вечаркевіч — польскі гісторык
* Генрык Віснер — польскі гісторык
* Франак Вячорка — беларускі грамадскі дзеяч, журналіст, палітык
* Ода Буйвід — польскі бактэрыёлаг
* Вацлаў Яўгенавіч Гебельт — беларускі шахматыст
* Браніслаў Герэмек — польскі палітык
* Леанід Гурвіч — амерыканскі эканаміст, лаўрэат Нобелеўскай прэміі па эканоміцы
* Януш Леанардавіч Івашкевіч — польскі і беларускі гісторык, архівіст, даследчык палітычнай гісторыі Беларусі, Польшчы і Літвы
* Віталь Луба — польскі беларускі літаратар, журналіст
* Ян Максімюк — беларускі журналіст, перакладчык, крытык, літаратар
* Янка Жамойцін — беларускі пісьменнік-публіцыст, літаратурны крытык, грамадскі дзеяч
* Павел Якаўлевіч Жаўрыд — беларускі грамадска-палітычны дзеяч, журналіст. Адзін з кіраўнікоў Слуцкага збройнага чыну
* Міхась Шаховіч — беларускі паэт
* Іван Іванавіч Цвікевіч — беларускі медык, грамадскі і навуковы дзеяч, публіцыст
* Сакрат Яновіч — польскі беларускі пісьменнік
* Anton Snt — беларускі мастак у галіне *contemporary art*
* Анхела Эспіноса Руіс — беларуская паэтэса іспанскага паходжання

## Кафедра беларусістыкі Варшаўскага ўніверсітэта 
Пачала дзейнічаць з 1 кастрычніка 1956 года як Кафедра беларускай філалогіі. Ініцыятаркай яе стварэння, арганізатаркай і шматгадовай (да 1971 года) загадчыцай была прафесар Антаніна Абрэмбска-Яблоньска (1901—1994), — вядомая славістка, аўтарка шматлікіх прац у галіне славянскага мовазнаўства. У стварэнні і фарміраванні пачаткаў кафедры дапамогу аказаў Беларускі дзяржаўны ўніверсітэт, які перадаў новаму падраздзяленню вялікую колькасць кніг па беларускай філалогіі, а таксама (пры патрэбе) накіроўваў сваіх супрацоўнікаў для выкладчыцкай дзейнасці.

З 2005 года працуе на факультэце прыкладной лінгвістыкі Варшаўскага ўніверсітэта як Кафедра беларусістыкі.

Супрацоўнікі кафедры актыўна ўдзельнічаюць у айчынным і міжнародным навуковым жыцці, удзельнічаюць у канферэнцыях і кангрэсах (славянскіх і беларускіх), публікуюць свае працы ў часопісах і калектыўных выданнях у Польшчы і за мяжой. Па ініцыятыве Кафедры беларусістыкі з 1993 года арганізуецца Міжнародная навуковая канферэнцыя *«Шлях да ўзаемнасці»*. Кафедра распрацоўвае вучэбныя і прадметныя праграмы, вучэбныя і школьныя падручнікі (для школ усіх узроўняў), вядзе лексікаграфічную і выдавецкую працу. На кафедры абаронена мноства доктарскіх дысертацый у галіне мовазнаўства і літаратуры.

З 2007 года кафедра беларусістыкі з’яўляецца выдаўцом навуковага часопіса «Acta Albaruthenica». Гэты штогоднік рэдагуецца супрацоўнікамі кафедры і рэгулярна выходзіць у Варшаве.

## Спасылкі 
* Афіцыйны сайт 

Катэгорыя:Варшаўская навучальная акруга
Катэгорыя:Універсітэты Варшавы

Катэгорыя:Універсітэты Расійскай імперыі
Катэгорыя:Навучальныя ўстановы, заснаваныя ў 1816 годзе
Катэгорыя:1816 год у Варшаве